 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኬንያ ብደግሲ ለበዳ ኮሮናቫይርስ ትጥቃዕ ኣላ 28 ጥቅምቲ 2020 ምንጪ ስእሊ, Reuters ኣብ ኬንያ ኣብ ዝሓለፈ ክልተ ሰሙን ሆስፒታላት ብሓደሽቲ ሕሙማት ኮሮናቫይረስ ክመልኣ ብምጅማረን ሻቕሎት ፈጢሩ ይርከብ ኬንያ ድሕሪ እቲ ኣንቢራቶ ዝነበረት እገዳታት ኣብ ወርሒ መስከረም ምፍኳሳ ትማሊ ሰኑይ 27 ጥቅምቲ 2020 ኣብ ሓደ መዓልቲ 18 ሰባት ብኮሮናቫይረስ ብምማቶም ዝለዓለ ሞት ዝተመዝገበላ መዓልቲ ኮይና ኣላ ኣብዛ ገና ዘይተዛዘመት ወርሒ ጥቅምቲ ጥራይ ከኣ ልዕሊ 200 ሞት ተመዝጊቡሎ መጠን መልከፍቲውን ብናህሪ ይውስኽ ሰለ ዘሎ ኣብ ዝተፈላለየ ክፋል እታ ሃገር ዝርከባ ሆስፒታላት ብሕሙማን ክመልኣ ጀሚረን ኣለዋ ኬንያውያን ሰበ ስልጣን ዝተኣለኽሉ ብልሽውና ኮቪድ-19 ኬንያ ብኦክስፎርድ ኣብ ዝካየድ ፈተነ ክታበት ኮሮናቫይረስ ክትሳተፍያ ኣብ ሃገራዊ ሕዛእቲ ኬንያ ዘጋጠመ ባርዕ ጫካ ድሕሪ ክልተ መዓልቲ ሃዲኡ ካብተን ቅድሚ ክልተ ሰሙን ስሩዕ ትምህርቲ ክህባ ጀሚረን ዝነበራ ኣብያት ትምህርቲውን መምሃራንን ተመሃሮን ብኮሮናቫይረስ ክልከፉ ስለ ዝጀመሩ ዳግማይ ተዓጽየን ኣለዋ ካብዞም ኣብ ወርሒ ጥቅምቲ ዝሞቱ ከኣ ተመሃሮ መምሃራንን ሰራሕተኛታት ትካላት ጥዕናን ይርከብዎም ኣብ ወደባዊት ከተማ ሞምባሳ ኣብ እትርከብ ሓንቲ ቤት ትምህርቲ ብውሕዱ 100 ተመሃሮን መምሃራንን ኮሮናቫይረስ ምስ ተረኸቦም ሓያሎ ካብተን ካብ ዝኽፈታ ሒደት ሳምንቲ ዝገበራ ኣብያተ ትምህርቲ ዳግማይ ተዓጽየን ኣለዋ ከተማ ሞምባሳ ኣብ ሓደ እዋን ቀንዲ ማእከል ለበዳ ኮሮናቫይረስ ሃገረ ኬንያ ኮይና እኳ እንተነበረት ድሒራ ግን ነቲ ለበዳ ክትቆጻጸሮ ክኢላ ነይራያ ሰብ ሞያ ጥዕና ኣብ ሪፍት ቫሊ ናኩሩን ኢልዶረትን ዝብሃላ ምምሕዳራት እታ ሃገር እቲ ለበዳ ብቅልጡፍ ይላባዕ ምህላው ንቢቢሲ ሓቢሮም ብዙሓት ሆስፒታላት ኬንያ እቲ ክሕዘኦ ዝኽእላ ዓቕመን ስለ ዝመልአ ብኮሮናቫይረስ ተለኺፎም ግን ድማ ዝተሓላለኸ ሕዱር ሕማማ ዘይብሎም ኣብ ገገዝኦም ኮይኖም ባዕላቶም ዝሕከሙን ምክትታል ዝግበረሎምን ሕሙማን ከምዘለው ይሕበር ኣብ ኬንያ ኣብ ናይ ብሕቲ ሆስፒታላት መመርመሪ ክፍሊት ክቡር ስለ ዝኾነ ምልክታት ኮሮናቫይረስ ተራእይዎም ክንሱ ዘይተመርመሩ ሰባት ብዙሓት ብምህላዎም ዝሻቐልሉ ጉዳይ እዩ ሰብ ሞያ ጥዕና ጠንቂ እቲ ደግሲ ለበዳ ኮሮናቫይረስ መንግስቲ ኬንያ ነቲ ኣንቢርዎ ዝጸንሐ እገዳታት ብሰንኪ ቁጠባዊ ኩነታት ምስ ኣፍኮሶ ሰብ ሽለልትነት ስለ ዘብዝሐ ዝሰዓበዩ ኢሎም እዮም ዝገልጽዎ ምስ ምልዓል እቲ እገዳ ኣብያተ መስተ ስለዝተኸፈታን ኣብ ዝበዝሐ ክፋል እታ ሃገር ከኣ ኣብዚ ዝሓለፈ ወርሒ ብዙሕ ፖለቲካዊ ምትእኻብ ስለ ዝነበረን እውን ከም ጠንቂ ይጥቀስዩ ኣብ ኬንያ ክሳብ ሎሚ 50 ሽሕን 833 ሰባት ብኮሮናቫይረስ ክልከፉ እንከለዉ ካብዚኦም እቶም 35 ሽሕን 822 ምሉእ ብምሉእ ሓውዮም ካልኦት 934 ሰባት ድማ ከም ዝሞቱ ተመዝጊቡሎ ብዛዕባ ኮሮናቫይረስ ዛጊድ መልሲ ዘይረኸቡ ሕቶታት ስም ቢል ጌትስ ስለምንታይ ምስ ሽርሒ ኮሮናቫይረስ ይለዓል? 